# Kehittämiskirjaston DIGI-tiimin kokousmuistio

Aika 6.11.2020 klo 09.00 - 11.00

Paikka Teams-etäkokous

Läsnä Ismo Raitanen, verkkopäällikkö (Tampere)

Jarkko Rikkilä, koordinaattori (Tampere)

Jenni Kemppinen, kirjastonhoitaja (Pirkkala)

Juha Hälinen, verkkopalvelusuunnittelija (Jyväskylä)

Mari Vuorinen, informaatikko (Jyväskylä)

Pasi Mäkelä, kirjastoautonkuljettaja-virkailija (Keuruu)

Perttu Rasi, palvelupäällikkö (Tampere)

Salla Hyökki, projektisuunnittelija (Tampere)

Sanna Keralampi, kirjastonhoitaja (Jyväskylä)

Terhi Turkia, koordinaattori (Tampere)

## 1. Kokoonpanomuutoksia digitiimissä

Toivotamme tiimiin mukaan PIKI-jäseneksi **Jenni Kemppisen Pirkkalasta**. Jennillä on kokemusta AKE-hommista Oulusta, tällä hetkellä hän työskentelee kirjastonhoitajana Nuolialan kirjastossa. Käytiin myös läpi esittelykierros ja lyhyet kuvaukset siitä, miten digi liittyy erityisesti tiimin jäsenten omiin töihin.

Tiimin tehtävät on määritelty ensimmäisissä kokoontumisissa. Tässä ne vielä kertauksena. Kehittämisalue: Henkilöstön digiosaaminen, siihen liittyvä yhteistyö sekä digiopastuksen käytännöt. Digi-PiKe oli vuoden 2019 kärkihanke, joka jatkunee myös ensi vuonna jossakin muodossa. Tavoitteena on, että digiajokortin suorittaa mahdollisimman moni kehittämiskirjastoalueen henkilöstöstä. Tiimi toimii tämän hankkeen tukena ja ohjausryhmänä.

Tiimin tehtävänä on valtakunnallisesti akuuttien digiteemojen huomioiminen. Näitä ovat esimerkiksi YKN:n digisuositukset sekä OKM:n digirahan käytön kanavointi. Tiimi kehittää digiasioihin liittyvää kirjastotyötä Pirkanmaan ja Keski-Suomen alueella. Kirjastohenkilöstön digitaalisen kompetenssin parantaminen ja vahvistaminen ovat tiimin ydintyötä. Tiimi toimii digifoorumien suunnittelun apuna sekä koordinaattorin ja projektisuunnittelijan työryhmänä digiasioiden välittämisessä.

## 2. Akepiken ensi vuoden toimintasuunnitelmaluonnoksen läpikäynti

Jarkko esitteli pääpiirteissään ensi vuoden kehittämiskirjaston toimintasuunnitelman. Se löytyy digitiimin Teamsista ja kommentit olisi suotavaa toimittaa 13.11. mennessä. Hakemus laitetaan marraskuussa eteenpäin OKM:lle.

## 3. Digiajan käsikirjan kirjoitustilanteen käsittely

Terhi kirjoittaa parhaillaan tämän vuoden kehittämiskirjaston julkaisua, työnimeltään ”Digiajan käsikirjaa kirjastolaiselle”. Kirjan luonnosten kommentointi tapahtuu Teamsissa. Brainstormattiin Flingalla ja päätettiin julkaisun nimi. Se tulee olemaan ”Digiä koneeseen! Mediaosaamisen huoltokirja PiKe-kirjastoille”.

## 4. Seuraava kokous

Digitiimin seuraava kokous 16.12. klo 08.30 - 10.00 Teamsissa.